
Eksempler på hvordan Drughunter Dysten kan indgå i 
undervisningen 


Sammenfattet af Morten Eskildsen, gymnasielærer i biologi og 
bioteknologi, Birkerød Gymnasium 


Deltagelse i Drughunter Dysten bliver implementeret i et forløb i 2.g om 
nervesystemet. Drughunter deltagelsen bliver brugt som et dybdegående 
projektorienteret fagligt forløb, der dermed understøtter en række af de i 
lærerplanen opstillede faglige mål. Eleverne bliver inddelt i selvvalgte grupper, 
der helst skal afspejle engagement og ambitioner i forhold til projektet. Alle 
elever skal afslutte forløbet med en gruppeaflevering af en poster, der dermed 
indgår som skriftlig arbejde. 


Der bliver afsat 7 moduler af 95 min. til forløbet. I de seks første moduler 
arbejder eleverne med de enkelte opstillede spørgsmål i konkurrencen. Hvert 
modul starter med en klassediskussion om, hvad der ”søges” i spørgsmålet, 
hvad det er der forventes og hvordan kommer man i gang med arbejdet. 
Herunder bl.a. litteratur søgning. På den måde sikres nogle klare retningslinjer 
for eleverne og det sikres at eleverne ved hvad de skal i gang med. Eleverne 
skal løbende igennem forløbet have færdiggjort det foregående moduls 
spørgsmål inden næste modul. 


| 7. modul fremlægger eleverne deres postere for hinanden ved et lille mini 
symposium og der findes en vinder. Når vinderen skal findes sker det efter 
følgende model. Eleverne finder deres top 3 (ved afstemning) som tildeles 
henholdsvis 25%, 15% og 10% og læreren har samme procent fordeling. 
Gruppen med flest % går videre til finalen. Vinder holdet har mulighed for 
yderligere at arbejde med deres poster op i mod deadline før aflevering. 


Sammenfattet af Karen Helmig, gymnasielærer i biologi og bioteknologi, 
Birkerød Gymnasium 


Drughunter Dysten indgår i undervisningen som et tema i lighed med andre 
temaer. Dvs. temaet indgår også til eksamen. Hele klassen arbejder med det 
kernestof, som er relevant for opgaven (fx jf. Bioteknologi læreplanen: 
neurologiske reguleringssystemer og kemiske stoffers opbygning og 
egenskaber) for at sikre at alle har dette fundament på plads. 





Elevernes ambitionsniveau og dermed lyst til at investere ekstra tid på opgaven 
vil selvfølgelig være forskelligt. Det kan derfor være en god ide at lade eleverne 
arbejde i differentierede grupper, hvor de selv sammensætter grupper på ca. 4 
elever, som har samme ambitionsniveau. Alle grupper — også dem der ikke 
ønsker at præsentere på Lundbeck — skal udarbejde et skriftligt produkt, der 
tæller som en opgave. Det kan være en videnskabelig poster eller et PowerPoint, 
som rettes og kommenteres så evt. fejl og mangler kan rettes, inden gruppen 
skal fremlægge. Alle grupper skal fremlægge for klassen: 8 minutters 
fremlæggelse og dernæst 2 minutter til spørgsmål fra klassen, og læreren runder 
af med feedback på den mundtlige fremlæggelse. De grupper, der konkurrerer 
om at præsentere på Lundbeck får deres videnskabelige poster vurderet og 
kommenteret af en lille jury, som typisk består af deres lærer i faget, yderligere 
en fagkollega, en dansklærer og en billedkunstlærer. Denne jury vælger den 
bedste gruppe, som kommer videre til finalen på Lundbeck. 


Elevers og læreres evalueringer af arbejdet med Drughunter Dysten viser stor 
tilfredshed med at arbejde i de differentierede grupper. Forløbet i en 2g, hvor der 
er SRO'er, studierejser, terminsprøver og AT mv., kan blive meget fragmenteret. 
Det er uhensigtsmæssigt, når eleverne arbejder med et projekt, hvor en del af 
det supplerende stof er ret svært. Hvis det er muligt, så bør projektet lægges i en 
nogenlunde sammenhængende periode, meget gerne hvor der er en hel dag til 
at arbejde koncentreret med posteren. 

